9 Jehofa o itse gore re tlhoka tumelo go le kana kang, ka jalo o re naya dikao go re ruta gore re ka nna le tumelo jang le gore re ka e bontsha ka tsela efe. O segofatsa phuthego ya Bokeresete ka dikao tsa banna ba ba ikanyegang ba ba etelelang pele. Lefoko la Gagwe le re laela jaana: ‘Etsa tumelo ya bone.’ (Baheb. 13:7) Mme o re file se se fetang seo. Paulo o ne a kwala ka “leru le legolo . . . la basupi.” (Baheb. 12:1) Lenaane la batho ba ba ikanyengang le Paulo a neng a le kwala mo go Bahebera kgaolo 11, ga le a felela. Baebele e tletse ka dipego di le dintsi tse di boammaaruri tsa banna le basadi, ba basha le ba ba godileng, ba maemo a a farologaneng, ba ba ileng ba bontsha tumelo, mme go na le mo gontsi thata mo re ka ithutang gone mo go bone, le fa gone re tshela mo dinakong tse batho ba sa bontsheng tumelo.